CELEX: 32020D0608
Language: sk
Date: 2020-04-24 00:00:00
Title: Rozhodnutie Rady (EÚ) 2020/608 z 24. apríla 2020 o podpise v mene Únie Dohody medzi Európskou úniou a Kórejskou republikou o určitých aspektoch leteckých služieb

5.5.2020   
               
               
                  SK
               
               
                  Úradný vestník Európskej únie
               
               
                  L 142/1
               
            
         ROZHODNUTIE RADY (EÚ) 2020/608
         z 24. apríla 2020
         o podpise v mene Únie Dohody medzi Európskou úniou a Kórejskou republikou o určitých aspektoch leteckých služieb
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 5,
         so zreteľom na návrh Európskej komisie,
         keďže:
         
                     (1)
                  
                  
                     Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou na úrovni Únie.
                  
               
                     (2)
                  
                  
                     Komisia dojednala v mene Únie dohodu medzi Európskou úniou a Kórejskou republikou o určitých aspektoch leteckých služieb (ďalej len „dohoda“). Rokovania boli úspešne ukončené parafovaním dohody 12. novembra 2008.
                  
               
                     (3)
                  
                  
                     Rada 31. marca 2009 prijala rozhodnutie o podpise dohody (ďalej len „rozhodnutie z roku 2009“). Z dôvodu zdráhavého postoja Kórejskej republiky však dohoda nebola podpísaná.
                  
               
                     (4)
                  
                  
                     Kórejská republika v roku 2018 vyjadrila opätovný záujem o podpis a uzavretie dohody. Vzhľadom na to, že viacero nových dvojstranných dohôd o leteckých službách medzi členskými štátmi a Kórejskou republikou bolo parafovaných alebo podpísaných od rozhodnutia z roku 2009, dohoda bola aktualizovaná. Je preto potrebné nové rozhodnutie Rady o podpise dohody.
                  
               
                     (5)
                  
                  
                     Cieľom dohody je uviesť dvojstranné dohody o leteckých službách medzi 22 členskými štátmi a Kórejskou republikou do súladu s právom Únie.
                  
               
                     (6)
                  
                  
                     Dohoda by sa mala podpísať,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje podpis Dohody medzi Európskou úniou a Kórejskou republikou o určitých aspektoch leteckých služieb s výhradou jej uzavretia (1).
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 24. apríla 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Text dohody sa uverejní spolu s rozhodnutím o jej uzavretí.